《元夕同张计部常比部张大行宴集》
明代·卢龙云

频年多道路，良会总他乡。百里星还聚，千金夜可长。

灯花迎客笑，火树接邻光。愁病消强半，清歌复几觞。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。